

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

 **DOMES SĒDES PROTOKOLS**

Kārsavā

 **27.05.2021. Nr.8**

Sēde atklāta plkst.15.00

**4.&**

**Par  Saistošo noteikumu Nr. 10 “Grozījumi 2017.gada 26. oktobra saistošajos  noteikumos Nr.10 „Par sociālās palīdzības pabalstiem Kārsavas novadā” apstiprināšanu**

Pamatojoties uz LR likuma “Par pašvaldībām” 43.panta trešo daļu, Likuma „Par palīdzību dzīvokļa jautājumu risināšanā” 14.panta 6.daļu , 3.panta 5.punku un likuma „Par dzīvojamo telpu īri” 36.1 pantu, Ministru kabineta 25.11.2014. noteikumu Nr.727 „Darbības programmas „Pārtikas un pamata materiālās palīdzības sniegšana vistrūcīgākajām personām 2014. – 2020.gada plānošanas periodā” īstenošanas noteikumi” 4.1.3.3. apakšpunktu, Sociālo pakalpojumu un sociālās palīdzības likuma 33.panta trešo daļu, 2021.gada 24.maija Kārsavas novada pašvaldības apvienotās finanšu, attīstības un teritoriālo lietu, izglītības, kultūras, sporta un jaunatnes lietu, sociālo un veselības lietu komitejas sēdes atzinumu, atklāti balsojot : **PAR-12**(Ināra Silicka, Pēteris Laganovskis, Viktors Indričāns, Tālis Mūrnieks, Inta Rancāne, Oskars Petinens, Juris Poikāns, Modris Karpovs, Andrejs Krišāns, Edgars Puksts, Andris Ļubka**,** Vairis Poikāns), **PRET –nav**, **ATTURAS- nav**, Kārsavas novada pašvaldības dome NOLEMJ:

**1.Apstiprināt saistošos noteikumus Nr.10 ”Grozījumi 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā”.**

**2.Nosūtīt saistošos noteikumus Nr.10 “ Grozījumi 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā” triju dienu laikā pēc parakstīšanas elektroniskā veidā LR Vides aizsardzības un reģionālās attīstības ministrijai apstiprināšanai.**

Sēdes vadītāja /paraksts/ I.Silicka

Protokoliste /paraksts/ M.Stepanova

IZRAKSTS PAREIZS

Kārsavas novada pašvaldības

Domes priekšsēdētāja I.Silicka

2021.gada 3.jūnijā

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

Izdoti saskaņā ar LR likuma “Par pašvaldībām” 43.panta trešo daļu,

 Likuma „Par palīdzību dzīvokļa jautājumu risināšanā” 14.panta 6.daļu , 3.panta 5.punku un likuma „Par dzīvojamo telpu īri” 36.1 pantu

Ministru kabineta 2014.gada 25. novembra noteikumu Nr.727 „Darbības programmas „Pārtikas un pamata materiālās palīdzības sniegšana vistrūcīgākajām personām 2014. – 2020.gada plānošanas periodā” īstenošanas noteikumi” 4.1.3.3. apakšpunktu

Sociālo pakalpojumu un sociālās palīdzības likuma 33.panta trešo daļu

 **Apstiprināti**

Ar Kārsavas novada domes

2021.gada 27.maija sēdes lēmumu Nr.4 , prot.nr.8

**Saistošie noteikumi Nr. 10**

**Grozījumi Kārsavas novada pašvaldības 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā”**

Izdarīt Kārsavas novada pašvaldības 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā” šādus grozījumus:

1. izteikt 9.punktu šādā redakcijā:

„9. Vienojoties ar pabalsta pieprasītāju, pabalstu var izmaksāt naudā vai par pabalsta summu apmaksāt pakalpojumus (preces), kas nepieciešami personas vai tās ģimenes locekļu pamatvajadzību apmierināšanai. Garantētā minimālā ienākuma pabalstu mājsaimniecībai izmaksā naudā.”

1. Izteikt 11.1.1. apakšapakšpunktu šādā redakcijā:

„11.1.1. garantētā minimālā ienākuma pabalsts;”

1. Aizstāt 11.1.2. apakšapakšpunktā vārdu „dzīvokļa” ar vārdu „mājokļa”;
2. Izteikt 12. punktu šādā redakcijā:

„12. Garantētā minimālā ienākuma pabalsts”

1. Izteikt 13. punktu šādā redakcijā:

„13. **Mājokļa pabalsts**

13.1. Mājokļa pabalsts ir materiāls atbalsts, kas paredzēts:

13.1.1. dzīvojamās telpas īres un/vai apsaimniekošanas maksas un/vai maksas par pakalpojumiem, kas saistīti ar dzīvojamās telpas lietošanu, segšanai;

13.1.2. ar telekomunikāciju un interneta pakalpojumu lietošanu, ūdens skaitītāja uzstādīšanas un verifikācijas (nomaiņas) saistīto izdevumu segšanai.

13.2. Mājokļa pabalstu piešķir Sociālo pakalpojumu un sociālās palīdzības likumā noteiktajā kārtībā, veicot mājokļa pabalsta aprēķinu atbilstoši Ministru kabineta noteiktām mājokļa pabalsta aprēķināšanai izmantojamām izdevumu pozīciju minimālajām normām un ņemot vērā ar dzīvojamās telpas lietošanu saistītos izdevumus.

13.3. Lai saņemtu mājokļa pabalstu, Sociālajā dienestā ir jāiesniedz iesniegums, īres un/vai apsaimniekošanas līguma kopija, izdevumus, kas saistīti ar mājokļa lietošanu apliecinošu dokumentu kopijas (rēķinus, maksājuma kvītis) par iepriekšējiem trim kalendāra mēnešiem.

13.4. Mājokļa pabalstu dzīvojamās telpas īres vai apsaimniekošanas maksas un maksas par pakalpojumiem, kas saistīti ar dzīvojamās telpas lietošanu, segšanai, piešķir uz trim, sešiem vai vienu kalendāra mēnesi atbilstoši Sociālo pakalpojumu un sociālās palīdzības likumā noteiktiem nosacījumiem un izmaksā ne retāk kā vienu reizi trijos mēnešos.

13.5. Ja pabalsta pieprasītājam triju mēnešu laikā pēc iesnieguma par mājokļa pabalsta aprēķināšanu iesniegšanas mainās izdevumi par pakalpojumiem, kas saistīti ar dzīvojamās telpas lietošanu, Sociālais dienests, pamatojoties uz klienta iesniegumu un ar dzīvojamās telpas lietošanu saistītiem izdevumus apliecinošiem dokumentiem, veic mājokļa pabalsta pārrēķinu par šo periodu atbilstoši faktiskajai situācijai.

13.6. Mājokļa pabalsta apmēru cietā kurināmā (malka, ogles, briketes, granulas) iegādei aprēķina, ņemot vērā Ministru kabineta noteiktās mājokļa pabalsta aprēķināšanai izmantojamās izdevumu pozīciju minimālās normas (mājokļa noteikto normatīvo platību kvadrātmetrus reizina ar apkures cenu) un pārējos ar mājokļa lietošanu saistīto maksājumu rēķinos norādīto faktisko izdevumu summu. Pabalsta pieprasītājs mājokļa pabalstu cietā kurināmā iegādes izdevumu apmaksai pieprasa vienu reizi kalendārajā gadā, līdz ar to mājokļa pabalsta aprēķinā kopējo cietā kurināmā iegādes izmaksu summu iekļauj viena mēneša mājsaimniecības izdevumos. Pabalstu piešķir un izmaksā vienu reizi kalendārajā gadā.

13.7. Pabalsta pieprasītājam piešķirto pabalstu pārskaita mājas apsaimniekotājam vai pakalpojuma sniedzējam, vai mājokļa pabalstu var izmaksāt pabalsta pieprasītājam pēc iesniegto veikto maksājumu apliecinošo dokumentu izvērtējuma un Sociālā dienesta lēmuma pieņemšanas, pārskaitot pabalstu uz iesniedzēja vai kredītiestādes maksājumu vai pasta norēķinu sistēmas kontu.

 6. svītrot saistošo noteikumu tiesiskajā pamatojumā atsauci uz likuma „Par dzīvojamo telpu īri” 36.1 pantu,

7. papildināt saistošo noteikumu tiesisko pamatojumu ar atsauci uz Sociālo pakalpojumu un sociālās palīdzības likuma 36. panta sesto daļu un Ministru kabineta 2020.gada 17.decembra noteikumu Nr. 809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” 15.punktu.

Kārsavas novada pašvaldības domes priekšsēdētāja I.Silicka

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

**Apstiprināts**

Ar Kārsavas novada domes

2021.gada 27.maija sēdes lēmumu Nr.4 , prot.nr.8

**Saistošo noteikumu Nr. 10**

**Grozījumi Kārsavas novada pašvaldības 2017.gada 26. oktobra saistošajos noteikumos Nr.10„Par sociālās palīdzības pabalstiem Kārsavas novadā”**

 **paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Kārsavas novada pašvaldības 26.10. 2017. saistošo noteikumu Nr.10 „Par sociālās palīdzības pabalstiem Kārsavas novadā” (turpmāk – Noteikumi) grozījumu projekts izstrādāts pamatojoties uz likumu „Par pašvaldībām” 43.panta trešo daļu, kas dod tiesības pašvaldībai pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi – sniegt palīdzību iedzīvotājiem dzīvokļa jautājumu risināšanā (likuma „Par pašvaldībām” 15. panta pirmās daļas 9.punkts). Pamatojoties uz 24.11.2020. un 18.03.2021. grozījumiem likumā „Par palīdzību dzīvokļa jautājumu risināšanā”, ar 2021.gada 1. jūliju termins „dzīvokļa pabalsts” tiek aizstāts ar terminu „mājokļa pabalsts” , līdz ar to ir nepieciešams precizēt Noteikumos lietotais termins atbilstoši likumā lietotajai terminoloģijai.Saskaņā ar 24.11.2020. grozījumiem likumā „Par palīdzību dzīvokļa jautājumu risināšanā” 25.pantā noteikto: „ Mājokļa pabalstu kā pamata sociālās palīdzības pabalstu pašvaldība piešķir Sociālo pakalpojumu un sociālās palīdzības likumā noteiktajā kārtībā.”Sociālo pakalpojumu un sociālās palīdzības likuma 35.panta pirmās daļas 2.punkts, 35.panta trešā un ceturtā daļa, 36 panta piektā daļa, saskaņā ar likuma pārejas noteikumu 43. punktu stājas spēkā 01.07.2021. |
|  2. Īss projekta satura izklāsts | Noteikumu grozījumu projekts paredz Mājokļa pabalstu piešķirt, pamatojoties uz Sociālo pakalpojumu un sociālās palīdzības likumā noteikto kārtību, veicot mājokļa pabalsta aprēķinu atbilstoši Ministru kabineta 2020. gada 17.decembra noteikumos Nr.809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” (3.pielikums) noteiktām mājokļa pabalsta aprēķināšanai izmantojamām izdevumu pozīciju minimālajām normām un ņemot vērā ar dzīvojamās telpas lietošanu saistītos izdevumus. |
| 3. Informācija par plānoto projekta ietekmi uz pašvaldības budžetu | Mājokļa pabalsts tiks piešķirts Kārsavas novada domes 2021.g. apstiprinātā budžeta ietvaros. Plānotie budžeta līdzekļi pabalsta izmaksām 2021.gadā sastāda 120960 EUR. Plānotā sociālā palīdzība paredzēta aptuveni 480 mājsaimniecībām. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada domes priekšsēdētāja I. Silicka

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU